হ্যাটট্রিকের পথে রাজ্য সরকার, সরকারি কর্মচারীদের ডিএ বাড়ল ৪ শতাংশ

কলকাতা: রাজ্য বাজেটে (Sate Budget 2025) সরকারি কর্মচারীদের (Government Employee ) জন্য সুখবর, বাড়ল ডিএ (DA) ( ডিয়ারনেস অ্যালোওয়েন্স বা ডিএ)। ২০২৩ সালে ও ২০২৪ সালেও ডিএ বৃদ্ধির ঘোষণা দেওয়ার পর সেই ধারা অব্যাহত থাকল ২০২৫ সালেও।

হ্যাটট্রিকের পথে রাজ্য সরকার (Sate Government)। বুধবার বাজেট ভাষণ পেশের সময় পশ্চিমবঙ্গের অর্থ প্রতিমন্ত্রী চন্দ্রিমা ভট্টাচার্য (Chandrima Bhattacharya) জানিয়েছেন, যে রাজ্য সরকারি কর্মচারীদের চার শতাংশ মহার্ঘ ভাতা বাড়ানো হচ্ছে। সেইমতো রাজ্য বাজেটে সরকারি কর্মচারীদের ডিএ বাড়ল ৪ শতাংশ।

আরও পড়ুন: বাজেটে বড় ঘোষণা! ৭০ হাজার আশা কর্মীকে স্মার্টফোন দেবে রাজ্য

যা কার্যকর হবে ২০২৫ সালের ১ এপ্রিল থেকে। রাজ্যের এই ঘোষণার ফলে সরকারি কর্মচারীদের প্রাপ্ত মহার্ঘ ভাতার পরিমাণ বেড়ে ১৮ শতাংশে ঠেকল।

রাজ্য সরকারি কর্মচারীরা আগে থেকেই বাজেটে ডিএ নিয়ে আশাবাদী ছিলেন, কেন্দ্রীয় সরকারি কর্মচারীদের সঙ্গে পশ্চিমবঙ্গের রাজ্য সরকারি কর্মীদের ডিএ-র ফারাক হল ৩৫ শতাংশ।

২০২৬ সালে রাজ্যে বিধানসভা ভোট। সেই হিসাবে এই বাজেট রাজ্য সরকারের পূর্ণাঙ্গ বাজেট পেশ করল। ২০২৬ সালে হবে ভোট অন অ্যাকাউন্ট। বিধানসভায় এদিন উপস্থিত ছিলেন মুখ্যমন্ত্রী মমতা বন্দ্যোপাধ্যায়। ছিলেন ছিলেন আর্থিক উপদেষ্টা অমিত মিত্র।